Downloaded from YTS.MX
Official YIFY movies site: YTS.MX
Sekarang, siaran langsung dari Teater Ed Sullivan
di Bandar Raya New York…
Pemenang American Idol ialah…
Awak dapat kereta!
Sekarang, lelaki yang dilihat sebagai televisyen itu sendiri.
PADA ZAMAN TERAWAL TELEVISYEN
APABILA PERATURAN MASIH LAGI DITULIS
Kalau Ed Sullivan tak wujud, Amerika tentu perlu menciptanya.
SEORANG LELAKI BERANI MENCABAR MEREKA.
Terima kasih, tuan-tuan dan puan-puan. Harap anda suka rancangan malam ini.
Kita sambut kedatangan beliau.
En. Ed Sullivan.
Ed Sullivan!
Ed Sullivan, semua!
Kalau perlu pilih seseorang untuk mewakili kita, Ed Sullivan orangnya.
Penuding jari paling legenda dalam sejarah televisyen.
Dia menuding jarinya kepada penghibur terhebat dunia hiburan.
Ed Sullivan sinonim dengan salah satu rancangan paling ikonik.
Tuan-tuan dan puan-puan, Elvis Presley!
Berapa umur awak ketika melihat ini, Teater Ed Sullivan?
Tujuh tahun. Impaknya sangat luar biasa.
Tuan-tuan dan puan-puan, The Beatles!
The Beatles dalam rancangan Ed Sullivan, ramai masih ingat tempat,
keadaan sekeliling,
kedudukan mereka dan semua yang sedang berlaku.
Apa yang awak fikirkan?
Sullivan, siapa lagi macam dia?
- Saya tengok Ed Sullivan sejak kecil. - Ed Sullivan sentiasa bersama saya.
The Ed Sullivan Show mengubah budaya kita.
Ya!
Awal-awal dulu, TV mengikut jejak radio
dan mewarisi kelemahannya.
SUARA ED SULLIVAN TELAH DICIPTA SEMULA DALAM BEBERAPA BAHAGIAN FILEM INI.
KATA-KATANYA DIAMBIL BULAT-BULAT DARIPADA RIBUAN KOLUM, ARTIKEL DAN SURAT
YANG DITULIS SEPANJANG HIDUPNYA.
Pada waktu itu, masa Ed Sullivan mula-mula muncul,
televisyen… tak sama seperti sekarang.
Pertama sekali, skrin televisyen sebesar ini. Okey?
Kini giliran peserta seterusnya. Silakan masuk.
Pada masa itu, penghibur kulit Hitam jarang sekali muncul di televisyen.
Ada desakan agar kandungan TV kekal "putih".
Watak seperti Amos dan Andy mendominasi skrin.
PENGASAS MOTOWN RECORDS
Mereka watak komedi yang wajahnya disolek menjadi orang kulit Hitam.
Apa yang awak buat di sana, Amos?
Dia suruh pegang wayar.
Tapi dengan Ed, semuanya berubah.
Baiklah, kita mulakan sekarang. Jackie Wilson, tuan-tuan dan puan-puan!
Awak menganggap diri awak berpengaruh?
Maksudnya mempunyai kuasa
untuk mempengaruhi sikap rakyat Amerika?
Saya rasa saya membantu.
Sama seperti ruangan editorial dalam sebuah akhbar
yang memberi impak kepada orang ramai.
Sudah tentu ada batas tertentu di televisyen,
contohnya dalam isu orang kulit Hitam,
kami yang pertama menampilkan penghibur berkulit Hitam.
Hadirin sekalian, kita mulakan persembahan bersama rakan-rakan kita.
Kepelbagaian artis dan individu yang Ed Sullivan bawa dalam rancangan itu
memang agak
mencabar dan agak berbeza daripada pengalaman kami.
Sekarang, Louis "Satchmo" Armstrong!
Peranannya dalam memilih
tetamu yang hadir merupakan tindakan yang berani.
Trio Will Mastin, menampilkan Sammy Davis Jr.
Dulu saya selalu tengok The Ed Sullivan Show.
Semua orang menontonnya. Rasa macam satu acara.
"Malam Ahad akan tiba. Apa rancangan kita?"
Seluruh keluarga berkumpul untuk menonton rancangan Ed Sullivan
sebab suasananya macam acara besar di kejiranan kami.
Bayangkan budak 10 tahun,
hidup dengan bantuan kebajikan, menonton The Ed Sullivan Show,
sedangkan tiada langsung orang kulit Hitam dalam televisyen ketika itu.
Saat anda nampak seseorang yang serupa dengan anda buat pertama kali,
momen itu secara literal mewakili harapan dan peluang.
- Boleh pegangkan sarung tangan saya? - Boleh.
Kami jangka rakyat di negeri-negeri Selatan Amerika akan mematikan TV
kalau bintang kulit Hitam diperkenalkan di kaca televisyen mereka.
Dua, empat, enam, lapan, kami tak mahu disatukan!
Kerana rakyat di Selatan sangat memusuhi orang kulit Hitam.
Mungkin mereka terlibat dalam demonstrasi kerana desakan keadaan.
Tapi dalam ruang peribadi rumah sendiri,
mereka ada pendirian masing-masing.
Pada masa itu, negara berpecah.
UNTUK KULIT PUTIH
5 DISEMBER 1955
Saya menaiki bas untuk pulang dan selepas saya duduk,
pemandu bas minta saya bangun dan beri tempat kepada lelaki kulit putih.
Saya rasa saya tidak dilayan seperti seorang manusia.
Saya menolak.
Ketegangan perkauman waktu itu memang ketara.
Terang-terangan.
Semua orang tahu pendirian masing-masing.
Kemudian muncul Ed Sullivan, dia nampak berani
dan dia tak hirau pandangan orang lain.
AHAD 22 NOVEMBER 1955
Tuan-tuan dan puan-puan, seperti yang anda tahu,
apabila muncul aliran muzik baharu dalam dunia hiburan,
kawasan pertama yang tahu lebih awal ialah Harlem.
Beberapa minggu lalu saya ke sana, ada ribuan orang memenuhi jalan
di sekitar Teater Apollo milik Frank Schiffman.
Mereka mahu menonton Dr. Jive's Rhythm & Blues.
Jadi, inilah Dr. Jive. Pengacara lagu muda dari WWRL.
Terima kasih.
Terima kasih, semua.
Ramai bintang rakaman terkenal bersama kita hari ini.
Sebagai permulaan, dipersilakan seorang penyanyi folk-blues yang hebat,
Bo Diddley.
Saya ingat masa kecil dulu, ada satu corak irama…
Itu Bo Diddley. Dia penciptanya.
Irama itu menggabungkan alunan keagamaan tradisional Afrika.
Saya panggil ahli kumpulan yang lain, Jerome dan geng marakas.
Ada orang pesan di belakang pentas, "Tak boleh goyang."
Saya kata, "Banyak yang saya tahu. Awak tak boleh sekat saya.
Mungkin boleh lambatkan, tapi lenyapkan tak boleh."
Stesen penyiaran kata,
"Tak boleh buat begitu, penonton di Selatan takkan terima,"
tapi Ed tetap cabar batas sehabis mungkin.
Sejak kemunculan terakhir kami, begitu ramai yang bertanya melalui surat,
di manakah semuanya bermula dan bilakah peluang mula terbuka?
Ini pentasnya dan kami mahu bercerita mengenainya.
Boleh kita mulakan dari awal kehidupan Ed Sullivan?
Bagi seorang budak dari pekan kecil, hidup saya benar-benar luar biasa.
Saya bukannya istimewa. Cuma sangat bernasib baik.
Toni, buat yang pertama kali tengok awak, berapa umur awak?
Saya 11 tahun.
- Kamu dari California? - Ya.
Kamu berangan tentang kedai gula-gula dan akhirnya dapat semua yang kamu nak?
Ya.
Kalau begitu, kamu boleh nyanyi satu lagu lagi.
- Ya. - Kamu nak nyanyi lagu apa?
"Swing Low, Sweet Chariot."
Anda nak dengar "Swing Low, Sweet Chariot"?
Kamu boleh ambil mikrofon di sana.
28 SEPTEMBER 1901
Saya dilahirkan di Harlem.
Pada ketika itu, kawasan tersebut untuk orang Ireland dan Yahudi.
Saya ada kembar,
tetapi kembar saya, Dan, meninggal dunia ketika berusia dua tahun.
Keluarga kami miskin,
tapi kami tetap menjaga maruah dan berdikari.
Seawal yang saya mampu ingat,
saya memang nak menulis.
Menariknya tentang Ed,
kerjayanya bermula sebagai kolumnis
atau lebih tepat, sebagai wartawan.
Dia dapat peluang menulis ruangan yang sangat berpengaruh.
Saya bekerja sebagai editor sukan.
Penulis sukan biasanya sangat kritikal dan peka.
Mereka tahu menilai kekuatan pemain besbol.
Jadi, sukan kekal dengan awak seumur hidup sebagai cinta pertama.
Masa kami main besbol di Sekolah Tinggi Port Chester,
ada pemain kulit Hitam dalam liga
dan ada yang terang-terang kata mereka tak nak lawan orang kulit Hitam.
Saya rasa marah sebab orang Ireland dulu pun pernah dilayan begitu
masa mereka mula-mula datang.
Mereka juga pernah dianggap pemalas, jahil dan kaki botol.
Ibu bapa saya tahu semua itu tak betul.
Mereka sangat…
Bukannya berfikiran luas. Mereka sebenarnya rasional.
Keengganan saya untuk berkompromi dengan orang yang saya benci,
saya warisi daripada ayah saya.
Dia ajar saya untuk menghormati hak golongan tertindas.
Dia lelaki paling berani pernah saya kenal.
Bila Ed menulis tentang orang kulit berwarna,
tulisannya lebih menyeluruh
dan saya rasa dia berjaya menenangkan ketegangan,
ketegangan politik negara.
Tapi saya sememangnya sedar
yang dia akan dikecam hebat
kerana ketika itu, Amerika dan dunia sedang bergolak
kerana isu perkauman.
Tuan-tuan dan puan-puan, inilah bintang muda dari Augusta, Georgia,
James Brown! Dipersilakan ke pentas!
17 OKTOBER 1929
Dia berlari membawa bola sejauh 88 meter untuk menjaringkan mata.
Ketika itu, saya editor sukan di New York Evening Graphic
dan NYU telah menempah perlawanan menentang Universiti Georgia
yang akan diadakan di New York.
Saya benar-benar kecewa apabila NYU bersetuju
untuk tidak menurunkan seorang pemain kulit Hitam sepanjang perlawanan.
HAFBEK TAK DAPAT BERMAIN
Saya rasa isu ini wajar dibincangkan secara terbuka.
Sungguh memalukan.
Myers sanggup pertaruhkan nyawa
demi sekolah yang kemudiannya menyisihkan dia
hanya kerana Universiti Georgia mahu pemisahan kaum diteruskan.
Kalau sebuah universiti di New York membenarkan Garisan Mason-Dixon
dibina di tengah-tengah padang mereka,
maka universiti tersebut patut membatalkan musim bola sepak selama-lamanya.
Saya tahu saya memang bertuah.
Contohnya, satu peluang luar biasa
yang membawa saya, seorang wartawan ke dunia hiburan.
Saya dipindahkan ke ruangan Broadway,
sedangkan saya tak tahu apa-apa tentangnya.
Helo? Cakap dengan mereka?
Saya tak mahu pun jawatan itu, tapi kalau tak terima, saya akan dipecat.
Helo. Boleh saya perkenalkan diri? Saya Ed Sullivan, kolumnis Broadway.
Saya seorang kolumnis, tapi saya bukan pelakon.
Anda akan tahu nanti.
Saya ingin memperkenalkan rakan karib saya.
Kolumnis dari The Daily News yang menyemarakkan nadi Broadway
ke seluruh negara melalui kehebatan tulisannya.
Wajah Broadway, Ed Sullivan dari The Daily News!
Hadirin sekalian, The News mempersembahkan Harvest Moon Ball edisi kedua.
30 JULAI 1936
Mainkan muziknya, Dick Himber!
Nak lagi?
Kita mulakan rancangan ini dengan persembahan Ike & Tina Turner Revue
dan mereka sungguh hebat. Dipersilakan.
Harvest Moon Ball merupakan salah satu acara besar
dalam dunia aneka ragam New York.
Saya memilih persembahan dan jadi pengacara
untuk acara amal di Madison Square Garden.
Saya mula ada keyakinan di pentas dan dalam menilai bakat.
Pasangan nombor sembilan raih juara keseluruhan
dan menerima pujian daripada pengacara Ed Sullivan.
Kemuncaknya, hari paling penting dalam hidup saya,
3 September 1947,
saya jadi pengacara selama 12 tahun berturut-turut.
Ketika itu TV masih baharu dan saya tak tahu
yang CBS mahu menyiarkan acara itu secara langsung pada saat akhir.
Malam Harvest Moon Ball di Broadway.
Saya langsung tak tahu yang CBS sedang mencari hos yang bersahaja
untuk program aneka ragam malam Ahad.
Tapi lepas siaran itu, CBS yakin saya orang yang sesuai.
AHAD 20 JUN 1948
Selamat datang, tuan-tuan dan puan-puan!
Radio dan Televisyen Emerson mempersembahkan
Toast of the Town, bersama hos anda, Ed Sullivan!
Selamat petang, tuan-tuan dan puan-puan. Seperti yang anda tahu,
rancangan Toast of the Town kali ini untuk Emerson…
Masa saya mula-mula muncul dalam rancangan Toast of the Town,
pakar kata kami kena pandang ke arah kamera.
Pelakon sememangnya sudah biasa,
tapi bila saya pandang kamera,
terus rasa beku macam mayat.
Hadirin sekalian, jumpa lagi malam Ahad depan
pada waktu yang sama di CBS TV
dan Emerson akan persembahkan satu lagi
rancangan dengan barisan bintang terkenal…
Pengkritik televisyen mendesak CBS untuk singkirkan saya.
"Kenapa Ed Sullivan muncul di kaca televisyen?
Ed sering disamakan dengan patung tak bernyawa kedai cerut,
tugu batu yang baru sampai dari Pulau Easter.
Senyuman dia macam orang makan lemon masam."
Inilah jaket yang dipakai Ed Sullivan semasa penampilan pertamanya di kaca TV.
Ini pula batang yang menyokong Ed berdiri.
Saya jadi bahan ketawa sepanjang masa…
Tolong jangan ganggu saya.
…dan apabila saya tonton rancangan itu, saya tahu sebabnya.
Saya diberi gelaran "Si Muka Batu 1949."
Cemuhan itu sangat teruk
sampai anak saya, Betty, berhenti membaca surat khabar.
Ada yang kata ada plat besi dalam kepala saya.
Saya terima ratusan surat yang memuji keberanian saya
meneruskan kerjaya walaupun ada kecacatan.
Apa yang diperlukan untuk bertahan selain imaginasi?
Ketabahan?
Itulah jawapannya dan saya percaya penonton di rumah,
dari satu generasi ke generasi seterusnya, menerima saya seadanya.
Mereka tahu saya bukan penghibur, tapi mereka tahu kami cuba
sedaya upaya untuk tampilkan persembahan yang bagus.
Selamat datang ke rangsangan kami… Malam ini kami akan…
Saya tak sangka saya jadi tarikan.
Saya terus cari persembahan terbaik untuk ditampilkan dalam rancangan.
Sebelum perang, peluang kerja untuk penghibur Harlem sangat terhad.
Mereka terjejas teruk akibat kejatuhan dunia aneka ragam.
Siang dan malam
kami ke teater dan kelab malam untuk menonton persembahan
dan tiada gerak tari yang boleh memberi impak
sehebat langkah kaki Bill "Bojangles" Robinson.
Nama saya William Robinson, jadi disebabkan nama dia Bill Robinson,
saya dah kenal dia sejak umur tiga tahun lagi.
Dia berlakon dengan Shirley Temple. Dia memang legenda.
Bojangles. Sampai ada lagu tentang dia.
Sammy Davis meletup dengan lagu itu.
Nampaknya saya di Hollywood. Awak masih di Harlem.
Dia pelakon kulit Hitam, tapi bukan jenis yang terkinja-kinja
atau buat semua gaya stereotaip orang kulit Hitam.
Dia menari.
Kami berkawan baik selama 20 tahun.
Dia penghibur pertama yang setuju menjadi pembuka pentas saya
dan itu membuka jalan untuk ramai bintang aneka ragam yang lain.
...Yang Mulia Hi-De-Ho, Cab Calloway, dipersilakan!
Tuan-tuan dan puan-puan, Cab Calloway!
Saya rasa aneka ragam memang penting dalam rancangan Ed Sullivan
sebab itulah dunia dia.
Pearl Bailey.
Penghibur aneka ragam antara penghibur paling menarik di atas pentas.
Pada zaman itu ada rancangan aneka ragam.
Ada pelawak, kumpulan muzik atau kumpulan nyanyian.
Ada seorang penari tap bernama Peg Leg Bates.
Jadi, Ed Sullivan ialah datuk
kepada semua rancangan hiburan TV yang menampilkan bakat secara langsung.
Dia pembuka jalan.
Televisyen bukan hanya menghidupkan semula kerjaya bintang aneka ragam,
tapi medium ini memang dicipta khas untuk mereka.
Buktinya jelas dalam rancangan saya
yang menampilkan Cab Calloway, Ella Fitzgerald,
Louis Armstrong, Hazel Scott, The Ink Spots dan Lena Horne.
Persembahan ini, yang sememangnya hebat, jadi lebih hebat di televisyen
kerana tak seperti di teater besar,
semua orang duduk di depan.
Sekali lagi!
Bayaran mereka tak seberapa.
Tapi bila saya perlukan bantuan,
bintang kulit Hitam tetap setia dan prihatin.
Saya tahu, tanpa mereka,
zaman awal TV tentu jadi mimpi ngeri.
Rasa ingin tahu Ed Sullivan terhadap manusia tak pernah padam.
Tak kira siapa pun mereka.
Keluarga Sullivan menetap di Delmonico,
New York sejak 10 tahun lalu.
Hakikatnya,
sejak berkahwin 24 tahun lalu, hotel menjadi tempat tinggal mereka.
Apabila tinggal di hotel,
ruang untuk menyimpan barang agak terhad.
Barang yang anda simpan tentunya sangat berharga.
Kami ada banyak gambar Betty, anak perempuan tunggal kami.
Ed, saya rasa awak ada sepasang kasut di sini.
Ya, betul. Ada di sini. Terima kasih ingatkan saya
sebab kasut ini milik seorang penghibur dan warga Amerika yang hebat.
Kasut ini milik Bill "Bojangles" Robinson.
Kasut terakhir yang dia pakai.
Tengoklah tapak kasut yang ringan ini, Bill selalu cakap
tapak ini memudahkan dia menari.
Saya rasa dan saya cukup yakin,
andai Bill Robinson tidak terlalu banyak menyumbang dalam kerja amal,
mungkin dia tidak meninggal akibat serangan jantung.
Tapi Bill terus berbakti sampai ke akhir hayatnya.
Ketika pengebumiannya diatur,
meskipun Bill meninggal dalam kesempitan seperti ramai artis pemurah lain,
dia wajar diberi penghormatan
yang sepadan dengan jasanya sebagai rakyat Amerika yang hebat.
28 NOVEMBER 1949
Semua murid sekolah di Harlem
dibenarkan pulang awal petang itu.
Apabila rombongan pengebumian bergerak keluar dari gereja,
ada puluhan ribu
remaja kulit Hitam berdiri di tepi jalan.
Mereka mengiringi rombongan itu hingga ke pinggir Harlem.
Dia ambil berat.
Dia mahu penontonnya faham
ada ramai bakat di luar sana yang perlukan pendedahan.
Cik Dionne Warwick.
Dia sanggup berkorban
agar kami dapat memenuhi permintaan orang ramai,
iaitu menghibur
dan mempersembahkan sesuatu yang tiada di tempat lain.
Sekarang… Gladys Knight & the Pips yang hebat.
8 JANUARI 1952
Tetamu kehormat kita malam ini
ialah Yang Berhormat Herman Talmadge, Gabenor Georgia.
Baiklah, saya tahu adat dan tradisi tempatan
menentang pergaulan kaum, tapi bagaimana agaknya isu ini
boleh diatasi pada masa depan?
Kami mahu kekalkan pengasingan kaum
dengan apa-apa cara sekalipun, walau apa pun yang terjadi.
Saya dikatakan kurang bijak kerana memilih penghibur kulit Hitam.
Mereka kata kalau saya teruskan, penonton di Selatan akan tersinggung
dan akan memboikot rancangan ini, saya cakap saya tak percaya.
Asa Carter dari Alabama memulakan boikot tersebut.
Kami melihatnya sebagai komplot
untuk melemahkan standard moral bangsa Anglo-Saxon
meletakkannya setaraf dengan orang kulit Hitam.
Kami terima surat daripada penduduk Selatan
yang meminta kami menampilkan mereka semula.
Mereka suka persembahan si polan dan si polan.
Mereka menilai berdasarkan persembahan seseorang.
Orang kulit putih di Selatan mahu segalanya kekal seperti sekarang.
Bagi yang tak biasa dengan situasi ini,
mereka tak nampak betapa dalam dan kuatnya pengaruh itu.
Kami tubuhkan jawatankuasa seramai 20 orang
untuk menghapuskan muzik bop rock and roll kulit Hitam.
Apa perasaan kamu jika anak perempuan kamu yang berkulit cerah disentuh
oleh lelaki kulit Hitam yang berbulu, berbibir tebal, hamis seperti kambing…
- Kamu sanggup biarkan? - Tidak!
- Kamu akan ambil tindakan? - Ya!
Mungkin patut lepaskan baran cara Ireland masa itu.
Tak, marah pun tak membantu.
Kenyataan Gabenor Talmadge yang melarang penggiat seni kulit Hitam muncul
dalam rancangan TV bersama artis kulit putih
sememangnya bodoh dan berniat jahat.
Saya takkan membeli produk daripada mana-mana individu
yang terlibat dalam penyatuan,
kemerosotan dan pencemaran bangsa kulit putih.
Saya baru pulang dari kawasan luar bandar.
Penyiaran di negara ini digerakkan oleh iklan
dan sebab itu stesen berkenaan mesti penuhi kehendak pembeli.
"MUNGKIN PENAJANYA MAHU MENJUAL KERETA KEPADA ORANG KULIT HITAM"
Anda tentu terkejut dengan larangan dikenakan.
Kalau saya jemput artis kulit Hitam,
penapis CBS akan ingatkan saya supaya jangan terlalu rapat.
Saya diberitahu rakan kita semua ada dalam kalangan penonton.
Joe Louis! Juara tinju heavyweight dunia.
Ayuh. Naiklah.
Saya dilarang berjabat tangan dengan Joe Louis.
Awak takkan dapat duit saya lagi, juara.
Joe, seronok dapat jumpa awak.
Saya dikritik kerana memeluk bahu Ethel Waters.
- Terima kasih. - Terima kasih.
Tapi dalam setiap zaman, terutamanya sekarang…
Selamat kembali ke rancangan kami.
…kuasa kata-kata yang mudah sangat penting
dalam pertembungan ideologi.
Saya bercakap sebagai orang Amerika sejati.
FILEM JABATAN PERANG AS
Kerja-kerja kita dah dirampas orang kulit Hitam!
Kalau kita biarkan,
apa akan jadi pada kita, rakyat Amerika sebenar?
Penghasut Komunis yang menyamar sebagai pemimpin hak sivil
berharap agenda mereka akan mendapat sokongan besar.
Ramai yang dipergunakan demi menunjukkan seolah-olah wujud sokongan popular
terhadap konspirasi yang menyembunyikan hasrat sebenar,
iaitu republik Soviet untuk orang kulit Hitam
di sebalik slogan kemanusiaan seperti hak sivil dan keamanan.
Saya benar-benar percaya semuanya berpunca
daripada rangkaian Komunis.
Saya rasa mereka yang mulakan semuanya.
Rasisme di Amerika sudah meresap jauh
ke dalam hati dan minda ramai lelaki dan wanita.
Pengaruhnya amat besar dalam hidup saya.
Saya ada anak. Saya mahu yang terbaik untuk anak saya.
Anak saya berusia sepuluh tahun
dan saya akan bekalkan segala yang saya mampu
agar dia bebas daripada sebarang konsep primitif zaman pertengahan
tentang patriotisme palsu, sempadan, tentang makna bendera.
Sifat kemanusiaan mengatasi semua simbol kuno ini.
Di antara kita malam ini, ada wira dari Blue Angels Tentera Laut AS.
Boleh kamu semua berdiri?
Ejen saya beritahu yang Ed Sullivan menjemput saya
untuk muncul dalam rancangan itu.
Tuan-tuan dan puan-puan,
Harry Belafonte akan muncul di kaca TV buat kali pertama minggu depan.
Saya sangat teruja sebab peluang ini boleh melonjakkan kerjaya saya.
Semasa membuat persiapan,
saya dapat panggilan yang mengatakan, "CBS maklumkan awak takkan ke udara.
Nama awak disenaraihitamkan."
Awak sangat aktif dalam Gerakan Hak Sivil, bukan?
Ya.
Boleh ceritakan tentang peranan awak…
Ketika suasana seakan era McCarthy,
kebiasaannya, golongan berhaluan kiri tidak diberi peluang bersuara.
Apabila hal ini sampai kepada Sullivan, dia sangat marah.
Bila nama Harry Belafonte disebut, saya siasat latar belakangnya.
Rupanya Harry penganut Katolik.
Saya telefon paderi dia.
Sebagai rakyat Amerika, saya benci komunisme.
Saya menentang sebarang "-isme"
yang bercanggah dengan semangat Amerikanisme lama.
Dia mahu berjumpa saya secara tertutup, jadi dia jemput saya ke hotelnya.
Dia berkata, "Saya dengar awak tak boleh muncul dalam rancangan saya
sebab awak dikaitkan dengan ideologi komunis
dan dianggap mencetuskan isu negatif
yang akan memudaratkan negara kita."
Saya menjawab, "En. Sullivan,
semua yang awak cakap tadi
memang betul.
Tapi izinkan saya bertanya.
Semasa rakyat Ireland melawan British,
semangat pemberontakan itu dianggap mulia
oleh rakyat Ireland di seluruh dunia.
Jadi, apa bezanya jika kami, orang kulit Hitam
bangkit menentang penindasan yang sama?
Pemberontak Ireland dipuji sebagai wira.
Pemberontak kulit Hitam pula dikatakan tidak patriotik."
Kami sedar, ini bukan soal setia pada negara.
Ini soal kesetiaan kepada fitrah manusia
dan nilai kemanusiaan kami telah dicabuli dengan kejam.
Saya tinggalkan pertemuan itu tanpa keputusan yang jelas
dan saya belum pun kembali ke pejabat lebih dari satu atau dua jam,
tiba-tiba saya terima panggilan daripada ejen saya dan dia berkata…
"Saya tak tahu isi perbualan awak dan Ed Sullivan,
tapi awak akan muncul dalam rancangan itu."
Tuan-tuan dan puan-puan, inilah saatnya yang kita semua nantikan.
Beliau antara seniman terhebat negara kita…
AHAD 11 OKTOBER 1953
…dan juga antara yang terbaik di dunia.
Ini dia Harry Belafonte! Tepukan gemuruh untuk beliau!
Ketika penulis ini pertama kali menampilkan Belafonte di TV,
tindakan itu membuktikan penduduk Selatan menerima kehadirannya setiap malam Ahad.
Harry Belafonte mampu memikul tugas penting
untuk kuasa merah, putih dan biru.
Tapi tanpa diduga, kami yang dihina,
disenaraihitamkan dan macam-macam lagi…
Apabila kami dipaparkan melalui kamera TV
dalam program yang dianggap "paling Amerika"
sebab Sullivan sendiri sudah mencerminkan Amerika,
semakin ramai mula menyedari sisi kemanusiaan
yang diketengahkan dalam ketegangan politik ketika itu.
Ada banyak permintaan selepas awak muncul dalam rancangan itu.
Mereka kata, "Boleh jemput Nat King Cole duduk di depan piano
dan main satu lagu untuk kami?"
Dengan senang hati.
- Awak boleh buat? - Okey.
Ini Mahkamah Agung Amerika Syarikat.
Pada 17 Mei, mahkamah sebulat suara mengisytiharkan
pengasingan di sekolah awam menyalahi undang-undang.
Di Selatan, muncul generasi baharu warga kulit Hitam
yang tampil lebih bermaruah dan berhaluan.
Gabenor Davis serta badan perundangan mencuba pelbagai muslihat undang-undang
untuk menghalang atau menghentikan penyatuan kaum.
Golongan pemisah melontar batu.
Ketegangan kaum ketika itu sangat ketara, terutamanya di Selatan,
tapi kalau kita buat kerja yang kita betul-betul suka,
itu ibarat mimpi jadi nyata.
Anda masih muda.
Anda masih terlalu muda untuk rasa takut, faham maksud saya?
Anda tak fikir semua itu. Kadangkala semua itu datang tanpa amaran.
28 OGOS 1955
Inilah Sungai Tallahatchie yang berlumpur dan terpencil,
tempat mayat berikat pemberat ditemui.
Dikatakan mayat itu milik seorang remaja bernama Emmett Till.
Saya takkan lupa.
Saya berumur 15 tahun
ketika kami saksikan sendiri nasib malang Emmett Till.
PENGASAS, PENYANYI UTAMA THE TEMPTATIONS
Saya tak… Sebab kejadian itu buat saya sebak.
Kami buat persembahan di lokasi Emmett Till ditembak.
Mereka dah tukar nama tempat kejadian.
Saya kata, tukar nama takkan buat kami lupa kejadian itu.
Banyak sangat insiden yang berlaku.
Bas jelajah kami ditembak.
Kami dihina hanya kerana mahu makan.
Saat itulah anda belajar erti ketabahan dan kekuatan.
Anda perlu harunginya. Tak boleh berhenti.
Mereka takkan dapat halang anda.
Jadi, apa anda nak buat? Teruskan perjuangan.
10 APRIL 1956
'KING' COLE DISERANG DI KONSERT
NAT KING COLE DISERANG OLEH SEKUMPULAN ORANG KULIT PUTIH
Nat, awak nak ke mana hari ini?
Saya nak ke Raleigh.
Raleigh? Jelajah Selatan awak diteruskan?
Kami bukan jelajah seluruh kawasan Selatan.
Ada empat hari lagi untuk kami teruskan.
Mereka kata lelaki-lelaki itu menyerang awak
kerana perasaan benci terhadap muzik rock and roll
dan orang kulit Hitam, kononnya.
Apa pendapat awak?
Bukan sebab lagu yang saya nyanyikan.
Kalau saya nyanyi "Nearer My God to Thee" tetap jadi isu.
Jenis yang begitu.
Awak tak jangka kejadian di Birmingham akan berulang?
Tak, memang tak jangka. Kami semua tak jangka.
Ini senjata yang ditemui dalam kereta selepas King Cole diserang?
- Ya. - Ada peluru?
- Penuh. - Penuh.
Dua orang lelaki didakwa dengan niat membunuh, bukan?
Betul.
Sebagai budak dalam bidang hiburan, saya tak tahu
sebab kami kena tidur di stesen bas dan terpaksa berjumpa polis
untuk cari keluarga kulit Hitam lain supaya kami dapat tumpang berteduh.
Awak rasa jelajah awak itu membantu usaha penyatuan di Selatan?
Ya. Ramai yang bertanya,
kenapa saya buat persembahan untuk penonton yang diasingkan?
Tapi sebagai penghibur kulit Hitam dengan penonton dari kedua-dua kaum,
anda membantu merapatkan jurang.
Tapi saya tiada kuasa ke atas undang-undang.
Saya tak pernah bersetuju dengan pengasingan penonton.
Tapi saya tak boleh sesuka hati naik ke pentas di mana-mana negeri
dan kata, "Saya mahu integrasi."
Nat King Cole, yang menerima tepukan selama 15 minit
daripada penonton yang menyaksikan serangan itu,
mungkin merupakan salah satu pengaruh yang meredakan ketegangan ketika ini.
Ada jalan penyelesaian, tapi semua orang mesti berjuang.
Dua nama besar dengan keistimewaan tersendiri…
6 MEI 1956
…Tony Martin dan Nat King Cole!
- Martin. - Cole.
- Lega. - Gembira.
- Hebat. - Mantap.
Baiklah.
- Awak selalu pakai topi waktu bekerja? - Kadang-kadang.
- Bila? - Bila cuaca cerah.
- Apa awak buat kalau hujan? - Saya kembali ke bahagian yang cerah.
Baik kita cepat, kalau macam ini gayanya.
Macam saya kata, jangan berhenti.
Kami takkan berhenti.
Anda pun tahu.
En. Cole, saya gembira bekerja dengan awak.
Saya pun sama, En. Martin.
Saya rasa lebih baik kita berhenti di sini.
Ya, sebelum sut kita pudar.
Kami di lokasi bersama tokoh di sebalik rancangan hebat itu.
Patrick Watson menemu bual Ed Sullivan mengenai dunia persembahan
dan anda ada di sana.
Tak semua orang dapat peluang ini.
Anda bakal melihat Ed Sullivan tersenyum lebar.
Beliau sentiasa berusaha sedaya upaya
untuk memastikan segalanya sempurna di hadapan kamera.
Saya sentiasa percaya yang kejayaan penuh misteri,
gabungan antara usaha sendiri dan perkara yang berlaku kepada kita.
Rancangan saya mempunyai penonton mingguan di seluruh negara
yang mencecah antara 35 hingga 50 juta orang.
Kalau ada sumbangan saya,
saya rasa mungkin keupayaan meneka selera orang ramai.
Saya percaya itulah rahsia kejayaan saya.
Sekarang, tuan-tuan dan puan-puan…
28 OKTOBER 1956
…inilah dia Elvis Presley!
ELVIS GOYANG PINGGUL, PENONTON TERPUKAU
PRESLEY MELONJAKKAN RATING RANCANGAN SULLIVAN
RANGKAIAN TV UTAMA PERTARUHKAN PROGRAM UNGGUL UNTUK REBUT RATING
Pentingkah untuk disukai?
Awak risau kalau ada orang tak suka awak?
- Ya, saya risau. - Betulkah?
Saya nak orang suka saya
dan apabila saya baca kritikan yang agak keras,
fikiran saya terganggu.
Saya terlalu… mungkin terlalu sensitif.
Tamat sudah rancangan ini dan jangan lupa!
Sila kunjungi, demi saya dan keluarga saya,
pengedar Lincoln-Mercury dan beri maklum balas anda.
Selamat malam. Anda penonton yang hebat.
Apa saat paling teruk dalam kerjaya awak?
Ada yang kata semuanya bermula apabila awak dengar seseorang
cuba menjual rancangan awak kepada penaja dengan atau tanpa awak.
Stesen penyiaran buat tawaran.
Mereka cari penaja, sama ada dengan Ed Sullivan atau tidak.
Itulah detik paling teruk yang saya rasa.
Malam itu sebelum tidur,
ada sekeping nota di atas bantal daripada Betty
yang tertulis, "Menang, kalah atau seri, saya tetap sayang ayah."
Selama bertahun-tahun, itulah ungkapan yang paling tepat menggambarkan
ikatan kasih antara kami bertiga.
Saya tahu maksud dia.
Pn. Sullivan, bagaimana dengan karenah dia selepas seharian di pejabat atau studio?
Tak, dia tak banyak karenah
dan bila dia main golf dengan Ben Hogan,
dia jadi orang paling ceria.
Saya benci kritikan negatif.
Saya cepat marah.
Berikan tepukan gemuruh untuk Nina Simone.
AHAD 11 SEPTEMBER 1960
Sylvia akan masuk dan kata, "Taip, masukkan dalam sampul
dan selepas selesai, koyakkan saja."
Saya akan buat apa-apa saja kecuali koyakkan.
Saya pernah tulis surat yang bermula dengan,
"Ke hadapan Cik Van Horne, Awak perempuan gila. Ikhlas, Ed Sullivan."
Di televisyen, saya jadi diri sendiri.
Itulah yang selamatkan saya.
Andai saya berpura-pura senyum,
tentu penonton takkan terima saya.
Beberapa individu di Lincoln-Mercury bimbang untuk menghantar saya ke Selatan
kerana kami menampilkan bintang ternama berkulit Hitam
dan mereka risau
dengan reaksi pengedar mereka.
Malam ini kami terima khabar gembira,
pengedar Lincoln di seluruh negara melaporkan jualan Lincoln 1957
meningkat berbanding tahun lalu.
Perlu diingat, tahun lepas tahun terbaik dalam sejarah Lincoln.
Hari ini, semua itu jadi bahan ketawa.
Kami buktikan semua itu mengarut.
Saya dah penat berjabat tangan dengan pengedar Lincoln-Mercury,
tandatangan autograf,
berdiri dan sebut slogan yang memualkan.
Perasaan mereka bukan keutamaan saya!
Mereka akan muncul dalam rancangan ini dan kalau awak nak berambus, silakan.
Saya rasa rancangan ini mesti kekal dengan satu pandangan saja,
pandangan saya.
DALAM PERBALAHAN
'AMUKAN' SULLIVAN
PERGADUHAN TV
KOS TV YANG TINGGI: LINCOLN HENTIKAN RANCANGAN ED SULLIVAN
Reaksi terhadap tindakan En. Sullivan tidak pernah menggugat kedudukannya,
itulah bukti kekuasaan beliau.
Dia tak boleh digugat. Dia terlalu berkuasa.
- …dan akan sedaya upaya saya… - …dan akan sedaya upaya saya…
…memelihara, melindungi dan mempertahankan Perlembagaan Amerika Syarikat.
…memelihara, melindungi…
Buat pertama kali dalam hidup kami,
saya dan Pn. Sullivan menghadiri majlis angkat sumpah
dan itu satu penghormatan besar sebagai rakyat Amerika.
Seluruh warga industri hiburan percaya Presiden Kennedy
akan terus memanfaatkan bakat kami
sebagai sumber pemikiran kreatif
dan duta muhibah, baik untuk negara mahupun dunia.
Awak gunakan rancangan ini
dari masa ke masa sebagai wadah patriotisme
untuk mencerminkan pencapaian yang awak rasa membanggakan.
Memang patut begitu demi negara kita.
Saya gembira Jack Kennedy menang.
Sudah tiba masanya pemuda negara ini melangkah ke hadapan
dan buat keputusan yang sering dirumitkan oleh golongan lebih tua.
Selamat petang, rakyat yang dikasihi.
Di serata negara, warga kulit Hitam menjadi mangsa ketidakadilan
dan tiada penyelesaian menurut undang-undang.
Masalah berkaitan pengasingan dan diskriminasi wujud
di setiap bandar, di setiap negeri dalam persekutuan
dan mencetuskan arus keresahan yang kian memuncak di kebanyakan bandar.
Satu perubahan besar sedang berlaku dan tugas serta kewajipan kita
ialah memastikan revolusi itu, perubahan itu
dilaksanakan secara aman dan membina untuk semua.
Dengan itu, saya meminta Kongres meluluskan undang-undang
yang memberi rakyat Amerika hak untuk dilayan di kemudahan
yang terbuka kepada orang awam,
termasuk perlindungan tambahan terhadap hak mengundi.
Tapi undang-undang sahaja tidak dapat menyelesaikan masalah ini.
Masalah ini perlu diselesaikan di rumah setiap rakyat Amerika
dalam setiap komuniti di negara kita.
Televisyen, jika ingin terus relevan,
tidak boleh bergantung hanya pada nyanyian, tarian dan komedi.
Saya berharap warga dunia hiburan
akan menunaikan tanggungjawab mereka sebagai rakyat.
Saya dan Ed semakin rapat.
- Harry! - Hai, Ed.
Hei! Saya terkejut, tak sangka jumpa awak di sini.
- Ya, kita di sini. - Apa maksud awak?
- Di sini. Seluruh bandar. - Datuk Bandar Kelly bagi seluruh bandar?
Semuanya.
Dia beri saya peluang bercakap
tentang perbuatan yang dianggap memberontak.
Hebat.
Dia insan yang berperikemanusiaan.
Saya manfaatkan sisi itu dalam hubungan kami.
Anda akan terus dihiburkan oleh Harry Belafonte
dengan Miriam Makeba dan ahli lain Syarikat Belafonte.
Ada pihak yang kurang senang kerana kami diberi peluang
disebabkan fahaman politik saya.
Apa yang saya buat dengan Miriam Makeba?
Di pentas itu dia menyanyikan lagu dalam bahasa suku kaumnya,
yang bukan cita rasa umum rakyat Amerika.
Tapi Ed memilih untuk mencuba dan melihat kesudahannya.
Dia pembuka pintu, terutamanya untuk artis kulit Hitam.
Lelaki ini membuka pintunya
dan benarkan artis tampil dalam rancangannya
supaya mereka dapat bersuara dan perhatian.
Mari kita beri tepukan yang gemuruh untuk Mahalia Jackson.
Helo, ini Ed Sullivan.
Hari ini kita diseru untuk menyelami hati dan jiwa kita
dan membersihkannya daripada kebencian serta ketakutan terhadap jiran kita.
Perjuangan untuk kebebasan hari ini perjuangan untuk persaudaraan yang ideal.
Prasangka dan sikap tidak bertolak ansur,
kebencian kaum atau agama serta diskriminasi
merupakan pengkhianatan rohani.
Tanpa jalan penyelesaian melalui undang-undang,
jalanan dan protes dijadikan tempat menuntut keadilan.
Mungkin saya miskin, tapi saya tetap manusia!
Kami menyeru anda semua menyertai perjuangan besar ini
demi perpaduan sesama insan.
Perpaduan bermaksud Amerika yang bersatu
dan Amerika yang bersatu mungkin satu-satunya harapan yang tinggal
untuk dunia kita yang hancur.
- Saya! - Saya!
- Berkulit Hitam! - Berkulit Hitam!
- Cantik! - Cantik!
- Bangga! - Bangga!
- Saya! - Saya!
- Manusia! - Manusia!
28 OGOS 1963
"Kami menganggap kebenaran ini terbukti dengan sendirinya,
semua manusia dilahirkan sama."
En. Belafonte, seperti yang kita dengar daripada En. King,
hari ini mungkin hari paling penting
bagi kebebasan dalam sejarah moden Amerika.
Berada di Washington hari ini
bagi saya, merupakan kemuncak usaha pelbagai generasi
orang kulit Hitam Amerika yang cuba menyentuh hati nurani
ketuanan kulit putih.
Saya berjuang sekeras ini kerana saya yakin
negara ini ada potensi yang besar.
Selamat tengah hari, hadirin sekalian. Maaf kerana saya tercungap-cungap,
22 NOVEMBER 1963
tapi kira-kira 10 atau 15 minit yang lalu, satu peristiwa tragis
telah berlaku di Dallas.
Biar saya bacakan petikan ini.
Walter Cronkite melaporkan dari bilik berita dan…
telah berlaku satu cubaan
untuk membunuh Presiden Kennedy.
Seperti yang anda bayangkan, banyak laporan diterima
mengenai keadaan sebenar presiden.
Ada yang mendakwa beliau meninggal dunia, tapi masih belum disahkan.
…belum ada pengesahan rasmi, kami masih menunggu pengesahan…
Saya betul-betul terkejut.
Saya tak pernah terfikir pada abad ke-20,
ada yang sanggup membunuh Presiden Amerika Syarikat.
Maksud saya, mustahil.
Ya, saya betul-betul terkesan.
Kita berhak bertanya dan mempersoalkan, ke mana hala tuju kita selepas ini?
Kepada anda yang sedang berduka
atas kematian JFK,
rasa bimbang ketika krisis merupakan fitrah manusia.
Tetapi keputusasaan hanya wujud bersama mimpi ngeri
yang menafikan kewujudan masa depan.
Ini musim yang penuh harapan.
Kalau kita benar-benar alim, kita tak boleh putus asa.
Tahun 1964 datang dengan rasa lega.
Tahun tragis kematian Presiden Kennedy telah berlalu
dan memberi ruang permulaan baharu.
Bagi kebanyakan kita, bunyi tahun 1964
sekadar datang dan pergi.
Tapi ada satu bunyi yang sentiasa bersama kita.
Bunyi itu bergema di bandar pada waktu siang
dan menyusup masuk melalui tingkap pada waktu malam
sehingga udara itu sendiri terasa dipenuhi dengannya.
Inilah kali pertama rakyat Amerika menyedari melodi yang berkumandang…
Pada bulan Februari,
melodi itu melintasi sempadan kita di Lapangan Terbang Antarabangsa Kennedy.
AHAD 9 FEBRUARI 1964
Semalam dan hari ini, teater kami sesak
dengan wartawan dan jurugambar dari serata tempat.
Kami berpendapat yang bandar ini belum pernah menyaksikan
keterujaan yang dicetuskan oleh anak muda dari Liverpool ini.
Tuan-tuan dan puan-puan, The Beatles!
THE BEATLES TAWAN 75 PERATUS PENONTON TV NEW YORK
SULLIVAN CAPAI RATING TERTINGGI KERANA BEATLES
Negara mengambil masa yang lama untuk kembali kepada keadaan normal.
Memang lama.
Tiada ucapan peringatan atau eulogi
yang dapat memberi penghormatan lebih bermakna kepada Presiden Kennedy…
2 JULAI 1964
…selain kelulusan segera rang undang-undang hak sivil
yang telah lama diperjuangkannya.
Kalau kita tengok semula isu yang berlaku dari segi perkauman
dan sosial, banyak undang-undang diluluskan demi kesamarataan
dan banyak usaha untuk hapuskan pengasingan.
Banyak kes dibawa ke mahkamah dan semua itu digerakkan
untuk membentuk kehidupan hari ini.
Kemudian kita nampak usaha yang sama dilaksanakan di seluruh dunia
dengan muzik sebagai mediumnya.
Muzik salah satu penyembuh terhebat dalam hidup.
Muzik merupakan penenang.
Muzik bahasa antarabangsa.
Pemecah halangan.
Kuasa muzik yang kami miliki,
salah satu impian mustahil zaman kecil saya
yang kini menjadi kenyataan.
Ini dia Presiden Syarikat Rekod Motown,
En. Berry Gordy. Helo, Berry.
Kami tubuhkan Motown sebab Berry akan terbitkan lagu kami,
hantar ke syarikat lain dan kami tak dibayar langsung.
Masa itu kami baru nak bertapak. Agak susah.
Maksud saya, memang susah.
Walaupun selepas kami jadi Motown.
Detroit, di awal penubuhan kami,
ada tempat seperti Grosse Pointe, Bloomfield Hills, Dearborn dan lain-lain,
kalau anda orang kulit Hitam,
anda langsung tak dibenarkan berada di kawasan itu.
Sebab anda berkulit Hitam.
Kalau anda ditangkap polis,
pastikan anda bekerja dengan seseorang dan ada dokumen pengesahan bersama anda.
Beberapa kulit album terawal saya
tidak menampilkan wajah orang kulit Hitam.
Saya nak elakkan penilaian berdasarkan rupa.
Kami dapat surat daripada budak kulit putih di kawasan itu.
"Hei. Kami dah dengar muzik awak.
Kami suka muzik awak.
Tapi ibu bapa kami tak tahu.
Kalau mereka tahu, tentu mereka paksa kami buang rekod awak."
Bagi kami di Motown, The Ed Sullivan Show ialah kemuncaknya.
Awak memang hebat.
Kalau anda popular, Ed Sullivan tentu akan jemput.
Itulah budaya Amerika.
Bila Motown jadi sebahagian daripadanya,
itulah detik impian saya tercapai.
AHAD 3 MEI 1964
Di atas pentas ini…
bintang cilik berusia 13 tahun dari Detroit,
Stevie Wonder.
Stevie Wonder…
Tiga belas tahun, mempersembahkan "Fingertips".
Maksud saya, memang sangat bermakna
sebab budak kulit Hitam yang buta ini muncul di kaca TV seluruh negara.
Itulah penampilan utama kami yang pertama.
Jadi, berikan sambutan hangat, okey?
Terima kasih, En. Sullivan!
Sekarang, saya mahu anda tepuk tangan,
hentak kaki, lompat atas dan bawah, buat apa-apa saja yang anda mahu buat.
Dia berdiri di pentas,
bermain harmonika dan menyanyi secara langsung kepada seluruh Amerika
dengan penonton kulit putih di studio bertepuk tangan mengikut rentak.
Wonder saya. Sangat hebat.
- Ayuh, semua! Sebut, "Ya!" - Ya!
- Sebut, "Ya!" - Ya!
- Ya!
Ya!
Orang ramai tertarik kepada peluang.
The Ed Sullivan Show bawa harapan itu.
Detik itu jadi begitu bermakna bila dia suka persembahan kami.
Bagi saya, bila guna saluran awam,
sekurang-kurangnya kami atau TV patut balas hak istimewa ini
dengan cuba merapatkan jurang antara orang ramai.
CBS mempersembahkan program ini dalam paparan berwarna!
Sekarang… Ed Sullivan!
AHAD 31 OKTOBER 1965
Artis-artis Motown dilayan dengan penuh hormat oleh Ed,
tapi ada sesuatu yang istimewa antara dia dan The Supremes.
Sebelum era The Supremes dan irama Motown,
muzik kulit Hitam dipanggil muzik bangsa dan tak dimainkan di radio.
Saya tahu seluruh Amerika dan Kanada sedang mendengar sekarang. Bagus.
Kami berjaya.
Motown buat muzik kami diterima ramai.
Mari kita berikan tepukan gemuruh untuk The Supremes.
Kali pertama saya nampak dia,
dia sungguh glamor dan cantik, detik itu benar-benar mengubah hidup saya.
Ed suka Motown, The Supremes dan The Temptations.
Ini dia!
Artis-artis itu jadi pujaan kami.
Bukan keluarga kami saja.
Seluruh kejiranan akan tonton persembahan itu.
Kami pergi ke Selatan dan masa pertama kali ke sana,
pentas di tengah-tengah, kulit putih di sana, Hitam di sana.
Mereka tak pandang satu sama lain.
Kami kembali lepas setahun, pemuda kulit putih dan gadis kulit Hitam bersama.
Lelaki kulit Hitam dan wanita kulit putih menari dan menyanyi bersama.
Bergembira bersama dengan muzik itu.
Artis saya muncul di jutaan kaca TV di seluruh Amerika
bersama bintang pop kulit putih terulung pada masa itu.
Saya rasa inilah dekad yang paling mengujakan
dalam sejarah muzik Amerika.
Apa itu soul?
Soul agak sukar digambarkan.
Saya rasa masing-masing ikut cara sendiri.
Saya rasa awak pun ikut cara sendiri selama 22 tahun dalam rancangan ini,
dalam rancangan yang sangat besar ini, Ed. Jadi…
Saya rasa awak ada soul yang banyak.
- Terima kasih. - Ya.
- Seluruh dunia memerhatikan Ed Sullivan. - Ya.
Bila kami dijemput ke rancangan tersebut, kami tahu pentas itu penting buat kami.
Rekod pertama kami baru saja dikeluarkan.
Kami perlukan satu rancangan yang besar untuk melonjakkan nama kami,
jadi kami berlatih tanpa henti.
THE JACKSON 5 DALAM ED SULLIVAN SHOW
Saya sentiasa mengejar kesempurnaan. Semuanya kena sempurna.
Saya nak lagu itu bunyinya sama macam dalam rakaman.
Baiklah, terimalah lima beradik dari Gary, Indiana,
berumur antara 10 hingga 18 tahun.
Saya sangat gementar sebab saya cakap,
"Ini peluang kita. Kita kena buat sehabis baik."
- Perut rasa lain macam. - Ya, gelisah.
Segalanya terserah kepada kami untuk manfaatkan peluang yang ada.
Mereka kumpulan sensasi. Ini dia, The Jackson 5.
Malam itu jadi titik tolak kami.
Malam itu, semua budak di Amerika jatuh cinta dengan The Jackson 5.
Isnin pagi, telefon tak henti berdering.
Kelab dari seluruh negara berebut nak tempah mereka.
Michael Jackson dan adik-beradiknya dianggap fenomena sebenar.
Silakan ke sini.
Sekarang, tahniah.
Pada 7 Julai, lima beradik ini akan memulakan lawatan musim panas mereka
dengan persembahan satu malam di Madison Square Garden
dan kamu bakal pecahkan setiap rekod dalam negara.
- Terima kasih kerana bersama kami. - Terima kasih.
Rancangan itu capai matlamat yang saya harapkan daripada muzik kami,
untuk dinikmati semua orang.
Tembok perbezaan dirobohkan.
Menyatukan masyarakat.
Awak nak teruskan rancangan ini sampai bila?
Entahlah. Kami ada bincangkan hal ini.
Sejujurnya, rancangan ini dah jadi sebahagian daripada hidup kami
dan hidup saya serta sangat penting dalam hidup saya.
Saya seronok dengan kerja saya dan saya suka orang dalam dunia hiburan.
Saya selesa bersama mereka. Mereka sangat menghiburkan.
Semasa awak menyanyi dengan penuh perasaan tadi,
saya terfikir dan mungkin orang lain sependapat dengan saya.
Bagi saya, dunia hari ini perlukan keakraban yang wujud dalam dunia hiburan.
- Saya setuju. - Awak faham?
Itu perkara biasa dalam dunia hiburan.
- Ada dalam industri hiburan. - Betul.
Kalau seluruh dunia milikinya, memang luar biasa.
- Mari kita… - Terima kasih.
Kalau kita nak faham perubahan yang berlaku Amerika,
kita boleh tengok dari sumbangan Dr. King,
pemberontakan besar orang kulit Hitam, Gerakan Hak Sivil.
Tapi gerakan itu takkan mampu bertahan
dengan intensiti yang sama tanpa kuasa halus di sebaliknya.
Ed Sullivan ialah contoh kuasa halus yang ubah segalanya.
Maknanya Ed Sullivan akan teruskan rancangannya
selagi mampu?
Itu yang saya mahu.
Sama ada pihak penaja dan stesen TV setuju, saya tak tahu.
Saya tak tahu arah tuju saya kalau rancangan itu tiada lagi.
Awak tak jumpa pengganti lain untuk mengisi kekosongan itu?
Tidak.
Saya tak tahu hala tuju hidup saya tanpanya.
- Awak akan… - Saya akan hilang arah.
Apabila rating kami mula jatuh,
saya berkata kepada diri sendiri, "Mungkin sebab cuaca."
Apabila suhu turun sampai 37,
saya tahu bukan cuaca sebabnya.
Ribuan penunjuk perasaan berarak ke Pentagon.
Tapi saya akan ambil tindakan.
Pengembaraan angkasa dewasa pertama bermula pada hari Khamis.
Ditiup angin
Masa berlalu dengan pantas dan tergesa-gesa
sampai kita hampir tak sempat menarik nafas.
Sebelum awak pergi, Eddie…
- "Cium saya…" - Bagi ciuman selamat malam!
- Selamat tinggal! - Selamat tinggal, Eddie!
SELAMAT TINGGAL KEPADA ED SULLIVAN
Kejayaan rancangan kami bukti keajaiban masih wujud.
Berikan tepukan gemuruh untuk mereka berdua.
Saya cuma lelaki biasa
yang kenal seseorang yang terkenal,
dia adakan parti untuk kawan-kawannya dan berkata,
"Tengok tetamu yang saya jemput!"
Semua orang datang ke parti itu bertahun-tahun lamanya.
- Kita dah sampai. - Pearl, mari sini!
TEATER ED SULLIVAN
Saya dah lalui perjalanan yang panjang.
Saya berjuang sehabis baik untuk prinsip yang saya pegang.
Saya tak merungut langsung.
Terima kasih, tuan-tuan dan puan-puan!
Selamat malam!
SELAMA 23 TAHUN, ED SULLIVAN MEMILIH SENDIRI PENGHIBUR YANG MUNCUL
DALAM RANCANGANNYA,
LEBIH 10,000 PENGHIBUR DALAM 1,100 EPISOD.
PADA TAHUN 1971, THE ED SULLIVAN SHOW MENINGGALKAN RUANG UDARA.
TIGA TAHUN KEMUDIAN, ED MENINGGAL DUNIA.
MENAMPILKAN PERSEMBAHAN OLEH
DALAM KENANGAN
Terjemahan sari kata oleh GG